**Notă informativă/de fundamentare**

**la proiectul hotărârii Guvernului**

**,,Cu privire la transmiterea unor mijloace de transport”**

|  |
| --- |
| **Denumirea autorului şi, după caz, a participanţilor la elaborarea proiectului** |
| Proiectul hotărârii Guvernului ,,Cu privire la transmiterea unor mijloace de transport” este elaborat de Ministerul Sănătății. |
| **2. Condiţiile ce au impus elaborarea proiectului de act normativ şi finalităţile urmărite** |
| Proiectul Hotărârii Guvernului „Cu privire la transmiterea unor mijloace de transport” a fost elaborat în temeiul art. 8 alin. (2) din Legea nr.523/1999 cu privire la proprietatea publică a unităților administrativ-teritoriale și al art. 6 alin. (1) lit. a) și art. 14 alin.(1) lit. b) din Legea nr. 121/2007 privind administrarea şi deetatizarea proprietăţii publice, precum și a Deciziilor: Consiliului raional Briceni nr. 5/25 „Cu privire la acceptarea transmiterii a unui autoturism de la Ministerul Sănătății către IMSP CS Briceni” din data de 07 octombrie 2022, Consiliului raional Criuleni nr. 11.6 „Cu privire la primirea cu titlu gratuit a unui autoturism din partea Agenției Naționale pentru Sănătate Publică” din data de 27 octombrie 2022, Consiliului raional Ocnița nr.3/15 „Cu privire la acceptul transmiterii din proprietatea Statului în proprietatea publică a UAT de nivelul II Ocnița a unui mijloc de transport” din data de 30 septembrie 20122 și Consiliului raional Strășeni nr. 5/19 „Cu privire la acordul transmiterii unui mijloc de transport” din data de 30 septembrie 2022.  În luna august al anului curent, Agenția Națională pentru Sănătate Publică a primit 15 mașini, procurate de Organizația Mondială a Sănătății, cu suportul financiar al Uniunii Europene, pentru susținerea activităților de vaccinare la nivel teritorial.  Unitățile de transport au fost distribuite inclusiv și echipelor din teritoriu în scopul asigurării unor servicii de sănătate publică calitative.  Respectiv, Agenția Națională pentru Sănătate Publică a informat despre disponibilitatea a 4 mijloace de transport în stare funcțională satisfăcătoare care pot transmise altor instituții pentru utilizare.  Totodată, din cauza insuficienței mijloacelor de transport în cadrul instituțiilor de asistență medicală primară, Centrul de Sănătate Briceni, Centrul de Sănătate Criuleni, Centrul de Sănătate Ocnița și Centrul de Sănătate Strășeni au solicitat transmiterea acestor mijloace de transport.  Având în vedere că la momentul actual instituțiile medico-sanitare publice Centrul de Sănătate Briceni, Centrul de Sănătate Criuleni, Centrul de Sănătate Ocnița și Centrul de Sănătate Strășeni nu dispun de transport, iar procurarea unităţilor de transport de către Centrele în cauză, este imposibilă, din lipsa surselor financiare, fapt ce tergiversează activitatea instituțiilor medico-sanitare primare, iar autoritățile publice locale, în calitate de fondatori ai instituțiilor medico-sanitare publice nu pot să acorde susținere financiară instituțiilor, din contul mijloacelor proprii, se denotă necesitatea transmiterii unităților de transport, pentru crearea condițiilor mai bune pentru activitatea instituțiilor, deplasarea medicilor în caz de urgențe, transportarea pacienților, deplasarea specialiștilor în localitățile rurale și asigurarea serviciului de curierat. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Nu se aplică. |
| **4. Principalele prevederi ale proiectului şi evidenţierea elementelor noi** |
| Prezentul proiect prevede:   * transmiterea, cu acordul Consiliului raional Briceni, din proprietatea statului, administrarea Ministerului Sănătății, gestiunea Agenției Naționale pentru Sănătate Publică, în proprietatea raionului Briceni, administrarea Consiliului raional Briceni (gestiunea Instituției medico-sanitare publice Centrul de Sănătate Briceni), mijlocului de transport de marca Școda Octavia (4WD), anul fabricării 2005, model Universal, culoare albă, număr de înmatriculare CMP 040, numărul caroseriei TMBKL41A468842229; * transmiterea, cu acordul Consiliului raional Criuleni, din proprietatea statului, administrarea Ministerului Sănătății, gestiunea Agenției Naționale pentru Sănătate Publică, în proprietatea raionului Criuleni, administrarea Consiliului raional Criuleni (gestiunea Instituției medico-sanitare publice Centrul de Sănătate Criuleni), mijlocului de transport de marca Mitsubishi Lancer, anul fabricării 2008, model Sedan, culoare sură, număr de înmatriculare CMS 999, numărul caroseriei IMBSNCSA8U000791; * transmiterea, cu acordul Consiliului raional Ocnița, din proprietatea statului, administrarea Ministerului Sănătății, gestiunea Agenției Naționale pentru Sănătate Publică, în proprietatea raionului Ocnița, administrarea Consiliului raional Ocnița (gestiunea Instituției medico-sanitare publice Centrul de Sănătate Ocnița), mijlocului de transport de marca Renault Kango, anul fabricării 2008, model Universal, culoare albă, număr de înmatriculare CNJ, numărul caroseriei VF1KCOJCF38795086; * transmiterea, cu acordul Consiliului raional Strășeni, din proprietatea statului, administrarea Ministerului Sănătății, gestiunea Agenției Naționale pentru Sănătate Publică, în proprietatea raionului Strășeni, administrarea Consiliului raional Strășeni (gestiunea Instituției medico-sanitare publice Centrul de Sănătate Strășeni), mijlocul de transport de marca Școda Octavia, anul fabricării 2008, model Sedan, culoare albă, număr de înmatriculare PVL 411, numărul caroseriei TMBDX41U898846851. * instituirea comisiilor de transmitere care vor asigura, în termen de 30 de zile, transmiterea mijloacelor de transport, în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901/2015.   Totodată se propune ca această hotărâre să între în vigoare la data publicării în Monitorul Oficial al Republicii Moldova, care rezidă pe rațiunile ce țin de:   * sporirea previzibilității și aplicabilității dispozițiilor hotărârii; * demararea imediată a procedurii de instituire a Comisiilor de transmitere și asigurarea prin intermediul acestora a transmiterii de facto a mijloacelor de transport. |
| **5. Fundamentarea economico - financiară** |
| Implementarea prevederilor proiectului hotărârii Guvernului nu necesită cheltuieli financiare suplimentare din bugetul de stat. |
| **6. Modul de încorporare a actului în cadrul normativ în vigoare** |
| Proiectul elaborat se încadrează în cadrul normativ în vigoare, iar aprobarea acestuia nu va genera ca consecinţă necesitatea amendării altor acte normative. |
| **7. Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, anunțul și setul de documente aferent elaborării proiectului actului normativ vizat a fost publicat pentru consultări publice de către Ministerul Sănătății pe portalul guvernamental ([www.particip.gov.md](http://www.particip.gov.md)) precum și pe pagina – web oficială a Ministerului Sănătății ([www.ms.gov.md](http://www.ms.gov.md)) la compartimentul „Transparență decizională” și va fi transmis spre consultare autorităților publice responsabile, conform procedurii stabilite de legislație. |
| **8. Constatările expertizei anticorupție** |
| Proiectul hotărârii Guvernului va fi supus expertizei anticorupție de către Centrul Național Anticorupție. |
| **9. Constatările expertizei juridice** |
| Proiectul hotărârii Guvernului va fi supus expertizei juridice de către Ministerul Justiției. |
| **10. Constatările expertizei de compatibilitate** |
| Proiectul nu conține norme privind armonizarea legislației naționale cu legislația Uniunii Europene, exceptându-se astfel efectuarea expertizei de compatibilitate. |
| **11. Constatările altor expertize** |
| Proiectul nu conține prevederi de reglementare a activității de întreprinzător în sensul Legii nr. 235/2006 cu privire la principiile de bază de reglementare a activității de întreprinzător. Astfel, nu este necesară examinarea acestuia de către Grupul de lucru pentru reglementarea activității de întreprinzător. De asemenea, proiectul nu cade sub incidența altor expertize necesare de a fi efectuate în condițiile Legii nr. 100/2017 cu privire la actele normative. |

**Ministru Ala NEMERENCO**